b'\n_START_ARTICLE_\nMilo\xc5\xa1 Ivan\xc4\x8di\xc4\x8d\n_START_SECTION_\n\xc5\xbdivljenje\n_START_PARAGRAPH_\nMilo\xc5\xa1 Ivan\xc4\x8di\xc4\x8d je za\xc4\x8del pisati pesmi \xc5\xbee v osnovni \xc5\xa1oli v Ospu in Dekanih, novinarske prispevke pa je za\xc4\x8del objavljati kot u\xc4\x8denec ekonomske srednje \xc5\xa1ole v Kopru. Kot \xc5\xa1tudent novinarstva na FSPN, kjer je pridobil naziv diplomirani novinar, (sedaj FDV), se je pre\xc5\xbeviljal s honorarnim delom pri raznih \xc4\x8dasopisih. Leta 1969 in 1967 delal na Radiu \xc5\xa0tudent in nato na RTV Slovenija. Po kon\xc4\x8danem \xc5\xa1tudiju se je leta 1973 zaposlil na Radiu Koper - Capodistria, kjer je delal do upokojitve leta 2010. Leta 1978 je postal urednik samostojnega programa v sloven\xc5\xa1\xc4\x8dini v nastajanju, naslednje leto pa odgovorni urednik slovenskega programa na lo\xc4\x8denih frekvencah in oddajnikih (danes Radio Koper), ki ga je leta 1992 tudi podalj\xc5\xa1al v celodnevni program. Po tem je bil preme\xc5\xa1\xc4\x8den na delovno mesto novinar z opisom delvnih nalog ra\xc4\x8dunalni\xc5\xa1kega operaterja in pripravil prvi internetni portal Koprskega radia. Od leta 1996 do 2008 je bil urednik programa, nato pa novinar - urednik. Kot urednik je vpeljal neposredne in kontaktne oddaje ter voden program. Program je vsebinsko usmeril v obmejni in zamejski prostor ter razvil sodelovanje z Radiom Trst. \xc4\x8ceprav je ve\xc4\x8dji del slu\xc5\xbebovanja urednikoval, je pripravil okrog tiso\xc4\x8d dalj\xc5\xa1ih radijskih oddaj (intervjuji, reporta\xc5\xbee, javne radijske oddaje in druge radijske zvrsti) trajnej\xc5\xa1e vrednosti o primorskih krajih in ljudeh v Sloveniji, Italiji in na Hrva\xc5\xa1kem, obi\xc4\x8dajih in navadah, zgodovinskih dogodkih, slovenski vojni, izbrisanih, domoljubih, borcih, primorskih beguncih in pregnancih v \xc4\x8dasu fa\xc5\xa1izma, znanih in pomembnih ljudeh na\xc5\xa1e \xc4\x8dasa pa tudi aktualnem dogajanju. V arhivu regionalnega RTV centra je shranjenih \xc5\xa1e okrog oddaj 500 o primorskih krajih in ljudeh._NEWLINE_Pripravlja in ureja ve\xc4\x8d internetnih naslovov.'